Traganó

Traganó (, ) on Kreikan kaupunki sekä samanniminen Pineióksen kunnan kunnallisyksikkö (Δημοτική Ενότητα Τραγανού, Dimotikí Enótita Traganoú) ja entinen itsenäinen kunta. Se sijaitsee Eliksen alueyksikössä Länsi-Kreikan alueella. Koko kunnallisyksikön väkiluku on 3 881 ja varsinaisen Traganón kaupungin väkiluku 2 509 (vuonna 2011).

Traganón pieni kaupunki sijaitsee Peloponnesoksen niemimaan länsiosassa Pineiós-joen pohjoispuolella, linnuntietä noin 12 kilometriä pohjoisluoteeseen Amaliádan kaupungista. Heti kaupungin luoteispuolella sijaitsee Andravídan sotilaslentokenttä. Traganón kunnallisyksikkö käsittää Pineióksen kunnan itäosan.

Traganó oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pineióksen kunnaksi yhdessä Gastoúnin ja Vartholomión kanssa, jolloin se muuttui uuden kunnan kunnallisyksiköksi.

 Kunnallisyksikön osat 

Traganón kunnallisyksikkö muodostuu seuraavista kylä- ja kaupunkiyhdyskunnista ja asutuksista:

 Kylä- tai kaupunki­yhdys­kunta Kylä, kaupunki tai muu asutus Väkiluku (2011) Agía Mávra Agía Mávra 468 Simíza Simíza 66 Traganó Markópoulo 125 Ólga 672 Pigádi 41 Traganó 2 509 Yhteensä: 3 881

 Lähteet 

Luokka:Länsi-Kreikan entiset kunnat
Luokka:Länsi-Kreikan kaupungit
Luokka:Pineiós